कपिल शर्मा ने इस क्रिकेटर से पूछा, 'मैदान में जाने से पहले करती हैं मेकअप' तो यूं मिला जवाब  
महिला क्रिकेटर हैं मिताली राज
कपिल शर्मा के शो में करेंगी शिरकत
दिलचस्प रहस्यों पर से उठाएंगी पर्दा
भारतीय महिला क्रिकेट टीम की खिलाड़ी मिताली राज (Mithali Raj) ने कॉमेडियन कपिल शर्मा (Kapil Sharma) के शो 'द कपिल शर्मा शो (The Kapil Sharma Show)' में कई मजेदार राज खोले हैं. इस वीकेंड में कपिल शर्मा के शो में भारतीय महिला क्रिकेट टीम की खिलाड़ी आएंगी और खुद से जुड़े दिलचस्प राज शेयर करेंगी. भारतीय महिला क्रिकेट टीम की सदस्य मिताली राज (Mithali Raj), वेदा कृष्णमूर्ति और झूलन गोस्वामी शो पर नजर आएंगी. ये क्रिकेटर न सिर्फ अपनी जिंदगी से जुड़े राज खोलेंगी बल्कि हंसी-ठहाके लगाने के भी ढेरों मौके आएंगे. फिर कपिल शर्मा का शो हो तो हंसी-मजाक तो बनता ही है. लेकिन क्रिकेटर मिताली राज मैदान में उतरने से पहले क्या करती हैं, इसका भी खुलासा करेंगी.